B4-0553, 0554, 0555, 0556 και 0557/96

Ψήφισμα σχετικά με τις επιθέσεις της Χεζμπολλά εναντίον του βορείου Ισραήλ και τα ισραηλινά αντίποινα

Το Ευρωπαϊκό Κοινοβούλιο,

- έχοντας υπόψη τα προηγούμενα ψηφίσματά του σχετικά με την κατάσταση στη Μέση Ανατολή και την ειρηνευτική διαδικασία στην περιοχή αυτή,

- έχοντας υπόψη την ευρωμεσογειακή συμφωνία μεταξύ Ευρωπαϊκής Ένωσης και Ισραήλ και την υπό διαπραγμάτευση συμφωνία μεταξύ Ευρωπαϊκής Ένωσης και Λιβάνου,

- έχοντας υπόψη το ψήφισμα 425 του Συμβουλίου Ασφαλείας των Ηνωμένων Εθνών,

Α. εκφράζοντας τη βαθειά του ανησυχία για την κατάσταση στο νότιο Λίβανο και το βόρειο Ισραήλ, όπου κατά τις τελευταίες ημέρες κλιμακούνται οι επιθέσεις του τρομοκρατικού κινήματος Χεζμπολλά και τα στρατιωτικά αντίποινα των ισραηλινών δυνάμεων,

Β. επισημαίνοντας ότι λόγω των εχθροπραξιών αυτών έχουν σκοτωθεί ή τραυματισθεί πολλοί αθώοι πολίτες και ότι εκατοντάδες χιλιάδες άτομα έχουν υποχρεωθεί να εγκαταλείψουν τα σπίτια τους,

Γ. θεωρώντας ότι η χρήση και η κλιμάκωση της βίας υπονομεύει σοβαρά την ειρηνευτική διαδικασία[semigr ]

Δ. διαπιστώνοντας με μεγάλη ανησυχία ότι οι τρομοκρατικές πράξεις που προκάλεσαν τη σύρραξη έγιναν με την υποστήριξη τρίτων χωρών, και ιδίως του Ιράν,

Ε. βαθειά πεπεισμένο ότι η συνέχιση της ειρηνευτικής διαδικασίας είναι η μόνη λύση για την εδραίωση της σταθερότητας και της ασφάλειας στην περιοχή και για την εξασφάλιση της ασφάλειας των κατοίκων της,

1. καταδικάζει έντονα τις επιθέσεις με ρουκέτες που εξαπέλυσε η Χεσμπολλά εναντίον ισραηλινών χωριών[semigr ]

2. κρίνει ότι η έκταση της στρατιωτικής απάντησης του Ισραήλ στις βίαιες αυτές επιθέσεις κατά του πληθυσμού του είναι υπερβολική, ιδίως εάν αναλογισθεί κανείς τις συνέπειες των στρατιωτικών αυτών ενεργειών στον άμαχο πληθυσμό του Λιβάνου[semigr ]

3. διαδηλώνει την πεποίθησή του ότι η ειρηνευτική διαδικασία αποτελεί την μόνη βιώσιμη λύση που εξασφαλίζει μακροπρόθεσμα την ειρήνη και τη σταθερότητα στη Μέση Ανατολή, και ανησυχεί σοβαρά ότι στρατιωτικές ενέργειες μιας τέτοιας κλίμακας μπορεί να έχουν ως αποτέλεσμα να ενταθεί αισθητά η αντίθεση προς την ειρηνευτική διαδικασία στην περιοχή[semigr ]

4. ζητεί τον άμεσο τερματισμό των επιθέσεων με ρουκέτες της Χεζμπολλά κατά του Ισραήλ, και καλεί τις κυβερνήσεις του Λιβάνου και ιδίως της Συρίας να καταβάλουν κάθε δυνατή προσπάθεια για την αποτροπή τρομοκρατικών επιθέσεων κατά του Ισραήλ από τοι έδαφος του Λιβάνου και να σταματήσουν κάθε υποστήριξη στο το κίνημα Χεζμπολλά του Λιβάνου[semigr ]

5. πιστεύει ότι εφόσον τερματισθούν οι επιθέσεις με ρουκέτες της Χεζμπολλά, το Ισραήλ πρέπει να θέσει τέρμα στους βομβαρδισμούς που προκαλούν τη φυγή των αμάχων από την περιοχή[semigr ]

6. καταδικάζει την ιρανική κυβέρνηση για την υποστήριξη που παρέχει σε τρομοκρατικές ομάδες, όπως είναι η Χεζμπολλά, και την παροτρύνει να εγκαταλείψει την πολιτική αντίθεσής της στην ειρηνευτική διαδικασία στη Μέση Ανατολή[semigr ]

7. ζητεί από την Προεδρία της Ευρωπαϊκής Ένωσης να αναλάβει όλες τις διπλωματικές ενέργειες που απαιτούνται για να διαδραματίσει το ρόλο του μεσολαβητή, ούτως ώστε να τεθεί τέρμα στις σημερινές εχθροπραξίες και να ενισχυθεί η συμβολή της Ευρωπαϊκής Ένωσης στην ειρηνευτική διαδικασία στη Μέση Ανατολή[semigr ]

8. καλεί την Επιτροπή να χορηγήσει κατεπείγουσα ανθρωπιστική βοήθεια στους πρόσφυγες του Λιβάνου[semigr ]

9. απαιτεί τον σεβασμό του φηφίσματος 425 του Συμβουλίου Ασφαλείας των Ηνωμένων Εθνών, που εγγυάται την ανεξαρτησία και την εδαφική ακεραιότητα του Λιβάνου[semigr ]

10. αναθέτει στον Πρόεδρό του να διαβιβάσει το παρόν ψήφισμα στο Συμβούλιο, την Επιτροπή, τις κυβερνήσεις και τα κοινοβούλια του Ισραήλ, του Λιβάνου, της Συρίας και του Ιράν.